S-244/2011

Mál þetta, sem þingfest var þann 15. nóvember 2011 og dómtekið sama dag er höfðað með ákæru ríkissaksóknara, dagsettri 26. október 2011, á hendur G-kk-þgf V-kk-þgf, kt. …, Hellnafelli 2, Grundarfirði og Þ-kk-þgf F-kk-þgf, kt. …, Fellasneið 2, Grundarfirði,

„ fyrir eftirfarandi hegningarlagabrot framin á árunum 2008 til 2010:

A.

Gegn ákærða G-kk-þgf fyrir neðangreind brot framin í stöðu hans sem forstöðumaður Fangelsisins á Kvíabryggju, Grundarfirði:

I. Fyrir fjárdrátt í opinberu starfi með því að hafa misnotað stöðu sína og dregið sér í níu neðangreindum tilvikum fjármuni í eigu íslenska ríkisins, samtals að fjárhæð kr. 597.155, af reikningi fangelsisins í Arion banka, nr. 0321-26-000773 og hafa reynt að leyna verknaði sínum með því að setja í bókhald félagsins tilhæfulausa reikninga útgefna af meðákærða Þ-kk-þgf vegna einkahlutafélags hans ÞF smíði ehf., kennitala 590400-2460.

1. Þann 5. desember 2008 tekið kr. 102.090 út af reikningnum og lagt í bókhald ódagsettan reikning nr. 0114 að sömu fjárhæð, með eftirfarandi texta: „Unnið v/frystiklefa, einingar teknar úr og lagfærðar. Klefi þéttur með borðum. Samtals 20 tíma per 3700. Efniskostnaður samtals 8000 kr. s.s. kítti, skrúfur, borðar og flr.“ (II/1)

2. Þann 12. janúar 2009 tekið kr. 46.065 út af reikningnum og lagt í bókhald reikning nr. 0115, dags. 12. janúar 2009, að sömu fjárhæð, með eftirfarandi texta: „Unnið við billiardborð. Dúkur, skipt um dúk+efni. Borð stillt+færsla á borði.“ (II/2)

3. Þann 27. febrúar 2009 tekið kr. 25.000 út af reikningnum og lagt í bókhald reikning nr. 0117, dags. 5. mars 2009, að sömu fjárhæð, með eftirfarandi texta: „Sala á efni: Sperrur og krossviður v/fokskemmda.“ (II/3)

4. Þann 17. apríl 2009 tekið kr. 25.000 út af reikningnum og lagt í bókhald reikning nr. 0118, dags. 29. apríl 2009, að sömu fjárhæð, með eftirfarandi texta: „Skipt um hurðaopnara í beitningu og hurð stillt.“ (II/4)

5. Þann 11. júní 2009 tekið kr. 70.000 út af reikningnum og lagt í bókhald reikning nr. 0119, dags. 23. júní 2009, að sömu fjárhæð, með eftirfarandi texta: „2 stk. útihurðir.“ (II/5)

6. Þann 21. júlí 2009 tekið kr. 30.000 út af reikningnum og lagt í bókhald reikning nr. 120, dags. 31. júlí 2009, að sömu fjárhæð, með eftirfarandi texta: „Snúa við hurðum og fræsa þéttikanta.“ (II/6)

7. Þann 9. október 2009 tekið kr. 120.000 út af reikningnum og lagt í bókhald reikning nr. 122, dags. 15. október 2009, að sömu fjárhæð, með eftirfarandi texta: „Eldvarnarhurð, karmur skrá og lamir.“ (II/7)

8. Þann 20. janúar 2010 tekið kr. 59.000 út af reikningnum og lagt í bókhald reikning nr. 5, dags. 20. janúar 2010, að sömu fjárhæð, með eftirfarandi texta: „Unnið v/þéttingu á frysti og beitningaskúr, vinna+efni.“ (II/8)

9. Þann 1. september 2010 tekið kr. 120.000 út af reikningnum og lagt í bókhald reikning nr. 17, dags. 5. nóvember 2010, að sömu fjárhæð, með eftirfarandi texta: „Skipt um og þétt loftræstitúða á baðálmu, efni og vinna samkvæmt tilboði.“ (II/9)

Telst þetta varða við 1. mgr. 247. gr. almennra hegningarlaga nr. 19/ 1940, sbr. 138. gr. sömu laga.

II.

....................

III.

.....................

IV.

.....................

V.

.....................

VI.

.....................

B.

VII. Gegn ákærða Þ-kk-þgf fyrir hlutdeild í brotum meðákærða G-kk-ef samkvæmt ákærulið I með því að hafa að beiðni meðákærða og í því skyni að liðsinna meðákærða við að leyna brotum sínum gefið út þá reikninga sem þar er lýst í samtals níu tilvikum án þess að hafa framkvæmt þau verk eða afhent þær vörur sem þar er getið um.

Telst þetta varða við 1. mgr. 247. gr., sbr. aðallega (svo) 1. mgr. 22. gr. almennra hegningarlaga138. gr. sömu laga.

Þess er krafist að ákærðu verði dæmdir til refsingar og til greiðslu alls sakarkostnaðar.“

Í ákæru er getið einkaréttarkröfu en hún varðar aðeins ákærða G-kk-þf.

Sækjandi leiðrétti ákæru að því leyti að fella ætti niður orðið „aðallega“ í ákærulið B VII.

Ákærði Þ-kk-nf mætti við þingfestingu málsins, óskaði ekki eftir verjanda og játaði skýlaust þá háttsemi sem honum er gefin að sök í ákærulið B VII. Var þáttur hans því klofinn frá máli meðákærða og var málið flutt um lagaatriði og ákvörðun viðurlaga að því er hann varðaði. Telst því sannað að hann hafi framið brot þau sem honum eru gefin að sök í ákæru. Um málavexti vísast til ákæruskjals og er háttsemi ákærða þar rétt færð til refsiákvæða.

Samkvæmt sakavottorði ákærða hefur hann ekki áður sætt refsingu.

Refsing ákærða þykir hæfilega ákveðin fangelsi í 3 mánuði en fullnustu hennar þykir mega fresta og skal hún niður falla að liðnum þremur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ekki er að sjá að neinn þann kostnað hafi leitt af máli þessu sem ákærða beri að greiða.

H-kk-nf O. A-kk-nf dómstjóri kveður upp dóm þennan.

Dómsorð:

Ákærði, Þ-kk-nf F-kk-nf, sæti fangelsi í 3 mánuði en fullnustu refsingarinnar skal fresta og skal hún niður falla að liðnum þremur árum frá uppkvaðningu dómsins haldi ákærði almennt skilorð 57. gr. almennra hegningarlaga.

H-kk-nf O. A-kk-nf.